CELEX: 62019TN0648
Language: da
Date: 2019-09-26 00:00:00
Title: Sag T-648/19: Sag anlagt den 26. september 2019 – Nike European Operations Netherlands og Converse Netherlands mod Kommissionen

9.12.2019   
            
            
               DA
            
            
               Den Europæiske Unions Tidende
            
            
               C 413/57
            
         
      Sag anlagt den 26. september 2019 – Nike European Operations Netherlands og Converse Netherlands mod Kommissionen
      (Sag T-648/19)
      (2019/C 413/69)
      Processprog: engelsk
      
         Parter
      
      
         Sagsøgere: Nike European Operations Netherlands BV (Hilversum, Nederlandene) og Converse Netherlands BV (Amsterdam, Nederlandene) (ved advokaterne R. Martens og D. Colgan)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Den anfægtede åbningsafgørelse, dvs. Kommissionens afgørelse af 10. januar 2019 om at indlede den formelle undersøgelsesprocedure i statsstøttesag SA.51284 (2018/NN) – [Nederlandene] - Mulig statsstøtte til Nike (1) annulleres i sin helhed.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende om en tilsidesættelse af artikel 107, stk. 1, TEUF, artikel 108, stk. 2, TEUF, artikel 1, litra d) og e), og artikel 6, stk. 1, i Rådets forordning (EU) 2015/1589 af 13. juli 2015 (2) om fastlæggelse af regler for anvendelsen af artikel 108 TEUF, artikel 41, stk. 1 og 2, i Den Europæiske Unions charter om grundlæggende rettigheder, princippet om god forvaltning og ligebehandlingsprincippet, idet der blev begået retlige fejl ved den foreløbige vurdering med hensyn til støttekarakteren af de anfægtede foranstaltninger.
               
            
                  2.
               
               
                  Andet anbringende om en tilsidesættelse af artikel 107, stk. 1, TEUF, artikel 108, stk. 2, TEUF, artikel 296, stk. 2, TEUF, artikel 41, stk. 1 og artikel 41, stk. 2, litra c), i Den Europæiske Unions charter om grundlæggende rettigheder og artikel 6, stk. 1, i Rådets forordning (EU) 2015/1589 af 13. juli 2015 om fastlæggelse af regler for anvendelsen af artikel 108 TEUF, idet der ikke blev givet en tilstrækkelig begrundelse for konstateringen af, at de anfægtede foranstaltninger opfylder alle de kriterier, der skal være til stede, for at der er tale om statsstøtte, og navnlig hvorfor de skal anses for at være selektive.
               
            
                  3.
               
               
                  Tredje anbringende om en tilsidesættelse af artikel 296, stk. 2, TEUF, artikel 41, stk. 1 og artikel 41, stk. 2, litra c), i Den Europæiske Unions charter om grundlæggende rettigheder og artikel 6, stk. 1, og artikel 7, stk. 1, i Rådets forordning (EU) 2015/1589 af 13. juli 2015 om fastlæggelse af regler for anvendelsen af artikel 108 TEUF, idet den formelle undersøgelse er blevet indledt for tidligt og idet der blev givet en utilstrækkelig begrundelse for, at der foreligger statsstøtte, når der ikke var nogen vanskeligheder forbundet med at fortsætte den indledende undersøgelse.
               
            
         (1)  EUT 2019, C 226, s. 31.
      
         (2)  Rådets forordning (EU) 2015/1589 af 13.7.2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (EUT 2015, L 248, s. 9).